stanford-oval/wikipedia huggingface dataset:
Gouharšad
Kuoleman jälkeen

Timuridien sittemmät historioitsijat puhuivat yleensä Gouharšadista arvostavaan sävyyn. Samalla hänen teloituksensa tuomittiin. Abu Sa'id itse joutui jonkin aikaa myöhemmin vangiksi ja Gouharšadin pojanpoijanpoika Yadgar Mohammad teloitutti puolestaan hänet.
Gouharšadin mausoleumi Heratissa.
George McKenzie

| Mitalit> Maa:   Iso-Britannia.Miesten nyrkkeily. Olympialaiset  | Mitalit> Maa:   Iso-Britannia.Miesten nyrkkeily. Olympialaiset  | Mitalit> Maa:   Iso-Britannia.Miesten nyrkkeily. Olympialaiset  | Maa:   Iso-Britannia> Miesten nyrkkeily. |
| --- | --- | --- | --- |
|  Pronssia | Antwerpen 1920 | kääpiösarja |  |
George McKenzie (22. syyskuuta 1901 – 5. huhtikuuta 1941) oli brittiläinen nyrkkeilijä, joka kilpaili huipulla 1920-luvulla.
McKenzie voitti pronssia vuoden 1920 kesäolympialaisissa häviten semifinaalissa Edward Earl Hartmanille.
Aiheesta muualla

boxrec.com
Germana Malabarba

| Mitalit> Maa:   Italia.Naisten voimistelu. Olympialaiset  | Mitalit> Maa:   Italia.Naisten voimistelu. Olympialaiset  | Mitalit> Maa:   Italia.Naisten voimistelu. Olympialaiset  | Maa:   Italia> Naisten voimistelu. |
| --- | --- | --- | --- |
|  Hopeaa | Amsterdam 1928 | joukkuekilpailu |  |
Germana Malabarba (19. marraskuuta 1913 Pavia – 30. syyskuuta 2002) oli italialainen voimistelija. Hän kuului vuoden 1928 kesäolympialaisissa Amsterdamissa maansa joukkueeseen, joka sai hopeaa häviten Alankomaiden joukkueelle.
Fredensborgin kunta

| Fredensborgin kunta |
| --- | --- |
 vaakuna
 Kunnan sijainti Tanskan kartalla.
Valtio:   Tanska
Alue:  Pääkaupunkialue
Keskustaajama:  Kokkedal (osa Hørsholmia)
Hallinto:  
 – Pormestari:  Thomas Lykke Pedersen
Pinta-ala:  
 – Kokonaispinta-ala:  112,1 km²
Väkiluku:  40 866
 – Väestötiheys:  364,5 as./km²
 
 www.fredensborg.dk 
 Tilastotietojen lähteenä Danmarks Statistik. Väkiluvun ajankohta 1.4.2020 ja pinta-alan vuosi 2020. 
Infobox OKVirheellinen NIMI-arvo: 
Fredensborg on Pääkaupunkialueella Tanskassa sijaitseva kunta. Vuoden 2020 huhtikuussa kunnassa oli 40 866 asukasta, ja sen pinta-ala oli 112,1 neliökilometriä. Kunnan keskustaajama on nimeltään Kokkedal (osa Hørsholmia).
Aiheesta muualla

Wikimedia Commonsissa on kuvia tai muita tiedostoja aiheesta .
Fredensborgin kunnan kotisivut (tanskaksi)
Goodaura 1

| Goodaura 1 |
| --- | --- |
Paikkakunta::  Dušeti ja Qazbegi, Georgia
Talviurheilukeskus:: Gudauri Ski Resort
Vuori:: Mt Sadzele
Rinneluokitus:: Sininen
Yläasema:: 2 700 m
Ala-asema:: 2 160 m
Korkeusero:: 540 m
Hissi
Hissi:: Goodaura
Tyyppi:: Gondolihissi
Kapasiteetti:: 2 800 henkilöä/h
Ala-asema:: 2 160 m
Yläasema:: 2 700 m
Pituus:: 2 380 m
Lumilautacross
Lähtö:: 2 340 m
Maali:: 2 200 m
Korkeusero:: 140 m
Pituus:: 1 150 m
Keskijyrkkyys:: 12,2 %
Eri elementtejä:: 53 kpl
1. MC-kilpailu:: 3.2.2024
Goodaura 1 (myös Gudaura 1) on laskettelurinne Gudauri Ski Resortissa Dušetissa ja Qazbegissa Georgiassa.
Siellä järjestetiin ensimmäistä kertaa lumilautailun maailmancupin lumilautacrosskilpailut helmikuussa 2024.
Goodbye (Shelter)

|  Goodbye (Shelter) |
| --- | --- |
 Vučić esittämässä kappaletta toisen semifinaalin harjoituksissa.
Kappaleen tiedot
Esittäjä(t):  Sanja Vučić ZAA
Julkaistu:  12. maaliskuuta 2016
Säveltäjä(t):  Ivana Peters
Sanoittaja(t):  Ivana Peters
Euroviisutiedot
Vuosi:  2016
Maa:  Serbia
Kieli:  englanti
Sijoitus:  18.
Pisteet:  115
Sijoitus semifinaalissa:  10.
Pisteet semifinaalissa:  105
Sanat:  sanoitus
Video:  videolinkki
Goodbye (Shelter) (suom.  Hyvästi (Suoja) ) on serbialaislaulaja Sanja Vučićin kappale, jolla hän edusti Serbiaa Eurovision laulukilpailussa 2016. Se julkaistiin 12. maaliskuuta 2016. Kappaleen on säveltänyt ja sanoittanut Ivana Peters.
Kappale kilpaili Eurovision laulukilpailun toisessa semifinaalissa, jossa se sijoittui kymmenenneksi 105 pisteellä ja pääsi finaaliin. Finaalissa se sai 115 pistettä ja saavutti sijan 18.
Good Witch (täsmennyssivu)

Good Witch tarkoittaa seuraavia asioita:
The Good Witch , Hallmark Channelin vuonna 2008 julkaisema elokuva
Haltiatar Cassie ja kutsumaton vieras (The Good Witch's Garden), vuonna 2009 julkaistu toinen osa
The Good Witch's Gift, vuonna 2010 julkaistu kolmas osa
The Good Witch's Family, vuonna 2011 julkaistu neljäs osa
The Good Witch's Charm, vuonna 2012 julkaistu viides osa
The Good Witch's Destiny, vuonna 2013 julkaistu kuudes osa
The Good Witch's Wonder, vuonna 2014 julkaistu seitsemäs osa
Good Witch, vuonna 2015 alkanut televisiosarja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Good witch”, voi hakea sivunnimihaulla, laajalla sivunnimihaulla tai tekstihaulla.
Goodbye

Goodbye voi tarkoittaa seuraavia:
Goodbye, Cream-yhtyeen albumi vuodelta 1969
Goodbye, Alma Cardžicin esittämä laulu, Bosnian ja Herzegovinan edustaja Eurovision laulukilpailussa 1997
Goodbye, Shelterin esittämä laulu, Serbian edustaja Eurovision laulukilpailussa 2016
Goodbye, The Humans-yhtyeen esittämä laulu, Romanian edustaja Eurovision laulukilpailussa 2018
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Goodbye”, voi hakea sivunnimihaulla, laajalla sivunnimihaulla tai tekstihaulla.
GE-645

GE-645 oli General Electricin valmistama suurtietokone, joka oli muokattu GE-635:stä. Tietokone oli kehitetty Multics-käyttöjärjestelmälle. GE-600 -sarjan tietokoneet GE-625 ja GE-635 käyttivät GECOS-käyttöjärjestelmää.
GE-645 oli 36-bittinen tietokone, jossa oli 4 megatavun magneettinen rumpumuisti tallennustilaa varten ja kykeni 435 tuhanteen käskyyn sekunnissa.
Aiheesta muualla

Dokumentaatiota bitsavers.org-palvelussa (englanniksi)
Go-Toba

Go-Toba
Go-Toban hauta Kiotossa.
Go-Toba (jap. 後鳥羽天皇, Go-Toba-tennō; 1180–1239) oli Japanin keisari vuosina 1183–1198.
Hän oli keisarina Kamakura-kauden aikana, jolloin todellinen valta oli sijaishallitsijoiden käsissä. Vuonna 1198 Go-Toba luopui vallasta ja vetäytyi luostariin. Siellä hän keräsi joukkoja ja nousi Jōkyū-kapinaan Kamakura-shōgunaattia vastaan vuonna 1221. Tukenaan hänellä oli varsinkin Taira-klaanin jäseniä. 
Kapina kukistettiin ja Go-Toba karkotettiin Okisaarille, missä hän eli kuolemaansa saakka.
Ghauri (ohjus)

Ghauri-I (ensimmäinen oikealta) näytteilä Karachissa järjestetyssä IDEAS-näyttelyssä (International Defence Exhibition and Seminar), noin vuonna 2008.
Ghauri (urduksi  غوری, tai myös Hatf-V eli "kuolettava 5" ) on Pakistanin keskimatkan ohjus (MRBM), joka voidaan varustaa 12–25 kilotonnin ydinkärjellä.
Ghauri I:n kantomatka on 1 350–1 500 km,  taistelukärki 12–25 kt ydinräjähde ja tarkkuus jopa 190 metriä. Ghauri I on  kehitetty   Pohjois-Korean No-Dong-1 pohjalta.
Pakistan ostaa ohjusteknologiansa Pohjois-Koreasta ja Kiinasta. Ghauri II:lla on sama tausta kuin Iranin Shahab-3:llä, molemmat pohjautuvat Pohjois-Korean teknologiaan.
Ghauri I

Laukaisumassa 15 092 kg
Pituus 15,90 m
Läpimitta 1,35 m
Hyötykuorma 760–1 300 kg
Tarkkuus 190 m
Kantomatka 13 50–1 500 km
Taistelukärki 12–25 Kt ydinräjähde
Kehittäjä KRL, Kahutan tutkimuslaboratorio
Muita Pakistanin ohjuksia

Hatf 1A (BRBM), kantaa noin 100 km
Abdali (SRBM) kantaa 300 km ja kuljettaa 450 kg
Ghaznavi eli Hatf-3, sama kuin Kiinan M-11 (SRBM)
Shaheen I kantaa 200–600 km (SRBM)
Shaheen-II IRBM , kantaa 2 500 km, kuljettaa 1 000 kg
Aiheesta muualla

http://www.fas.org/news/pakistan/1998/04/980406-ghauri.htm (Arkistoitu – Internet Archive)
Federation of American Scientists
The Pakistani Military Consortium
Pakistani Defence.com (Arkistoitu – Internet Archive)
George Cruikshank

Cruikshankin omakuva vuodelta 1858.
Cruikshankin kuvitusta Charles Dickensin Oliver Twistiin.
George Cruikshank (1792–1878) oli englantilainen pilapiirtäjä ja kuvittaja. Hän tuli kuuluisaksi The Scourge -pilalehdessä julkaistuista piirroksistaan, joissa hän karrikoi sijaishallitsijaa, tulevaa kuningasta Yrjö IV:tä. Hän kuvitti muun muassa Charles Dickensin romaanit Oliver Twist ja Sketches by Boz. Myöhemmällä iällä hän ryhtyi raittiusaatteen levittäjäksi ja piirsi aiheesta vuonna 1847 julkaistun sarjan The Bottle.
Taiteellisen uransa aluksi Cruikshank piirsi poliittisia pilakuvia, mutta siirtyi myöhemmin leikilliseen tapa- ja kansanelämänkuvaukseen. Luonnekuvauksen osuvuudessa hänen teoksensa voidaan rinnastaa William Hogarthin samantapaisiin kuviin ja huumorin hyvänsävyisyydessä niiden edellekin. Cruikshank oli myöskin taitava kirjankuvittaja ja kuvitti Charles Dickensin, Oliver Goldsmithin ja Walter Scottin teoksia.
G. W. Reid on julkaissut 1873 Cruikshankin teosten täydellisen kolmiosaisen luettelon Complete catalogue of the engraved works of George Cruikshank.
Myös Cruikshankin isä Isaac Cruikshank ja hänen veljensä Isaac Robert Cruikshank (miniatyyrimaalari, 1790−1856) olivat karikatyyripiirtäjiä, tosin vähemmän merkittäviä.
Suomeksi ilmestynyt teos jossa Cruikshankin kuvitus

Charles Dickens, Oliver Twist: romaani (The adventures of Oliver Twist), suom. Maini Palosuo, Helsinki: Otava 1954 ja 1965
Aiheesta muualla

Kuvia tai muita tiedostoja aiheesta George Cruikshank Wikimedia Commonsissa
GD Estoril Praia

Grupo Desportivo Estoril Praia on portugalilainen jalkapalloseura. Se on perustettu vuonna 1939. GD Estoril Praia pelaa kaudella 2024–2025 Portugalin korkeimmalla sarjatasolla Primeira Ligassa, jonne se palasi vuonna 2021 pelattuaan kolme kautta Segunda Ligassa. Seuran värit ovat sininen ja keltainen. Seuran kotipaikka on Estorilissa, Cascaisin kaupungissa.
Jalkapallojoukkue pelaa kotiottelunsa Estorilin António Coimbra da Mota -stadionilla, jolle mahtuu 5000 katsojaa. Ruotsin joukkue käytti kenttää harjoituksissaan jalkapallon Euroopan-mestaruuskilpailuissa 2004.
Seuralla on jalkapallon lisäksi toimintaa myös koripallossa.
Estoril Praian paras sija on toinen Portugalin cupissa vuonna 1944.
Aiheesta muualla

Seuran viralliset sivut (portugaliksi)
GDEstorilPraia.blogspot.com - Unofficial Blog
Virallinen Facebook-sivu - Estoril Praia (portugaliksi)
Gustavo Arturo Help

Gustavo Arturo Help (s. 12. lokakuuta 1946) on argentiinalainen roomalaiskatolinen piispa. Hänet vihittiin papiksi Lomas de Zamoran hiippakuntaan 29. joulukuuta 1972 ja nimitettiin Venado Tuerton hiippakunnan johtoon 16. joulukuuta 2000. Piispaksi konsekroinnin suoritti 19. maaliskuuta 2001 Desiderio Elso Collino, jota avustivat Juan Carlos Maccarone, Luis Teodorico Stöckler ja Paulino Reale Chirina. Help asetettiin virkaansa 24. maaliskuuta.
Gustavo Becerra-Schmidt

Gustavo Becerra-Schmidt vuonna 1983.
Gustavo Becerra-Schmidt (26. elokuuta 1925 Temuco, Chile – 3. tammikuuta 2010) oli chileläinen säveltäjä. Hän muutti Saksaan vuonna 1973 ja alkoi opettaa Oldenburgin yliopistossa vuonna 1974. Vuonna 1993 Becerra-Schmidt siirtyi opettamaan Santiagoon. Becerra-Schmidt on säveltänyt muun muassa neljä jousikvartettoa.
Becerra-Schmidt kuoli 3. tammikuuta 2010 kotonaan Oldenburgissa.
Germania

Rooman alueet punaisella, Magna Germania vihreällä.
Germania oli roomalaisten käyttämä latinankielinen nimitys alueelle, joka ulottui Tonavalta Pohjanmereen ja Itämereen. Lännessä raja oli Reinin länsipuolella, idässä rajaa ei ollut tarkasti määritelty. Sen asukkaita olivat germaanit. Germaniasta itään asui sarmaatteja ja muita paimentolaiskansoja.[lähde? ] Suurin osa Germanian väestöstä asui hajallaan sijaitsevissa kylissä. Maasto oli metsäistä ja soista.
Roomalaisten valloittama osa jakautui kahteen provinssiin: Germania Inferioriin ja Germania Superioriin. Roomalaiset kutsuivat Reinin itäpuolista osaa Suureksi Germaniaksi (lat. Magna Germania). Roomalaiset yrittivät ajanlaskun alun tienoilla valloittaa Suurta Germaniaa keisari Augustuksen aikana. Germaanit kuitenkin väijyttivät keruskipäällikkö Arminiuksen johdolla kolme roomalaista legioonaa Teutoburgin taistelussa vuonna 9 jaa. tuhoten ne miltei kokonaan. Tämän jälkeen Augustus hylkäsi aikeensa liittää Suuri Germania Rooman provinssiksi. Hän myös kehotti seuraajiaan tekemään samoin.
Saksan nimi viittaa nykyisin Germaniaan useilla kielillä, muun muassa italiaksi Germania ja englanniksi Germany. Kansallisromanttisessa kuvastossa Germania voi tarkoittaa myös Saksaa naiseksi olennoituna. Germaniasta ovat saaneet nimensä myös germaaniset kielet.[lähde? ]
Aiheesta muualla

Kuvia tai muita tiedostoja aiheesta Germania Wikimedia Commonsissa
Livius.org - Germania Inferior (Arkistoitu – Internet Archive) (englanniksi)
Gustavo (futsalpelaaja)

| Mitalit> Maa:  Venäjä.Miesten futsal.EM-kilpailut  | Mitalit> Maa:  Venäjä.Miesten futsal.EM-kilpailut  | Mitalit> Maa:  Venäjä.Miesten futsal.EM-kilpailut  | Maa:  Venäjä> Miesten futsal. |
| --- | --- | --- | --- |
|  Hopeaa | Kroatia 2012 |  |  |
|  Hopeaa | Belgia 2014 |  |  |
|  Hopeaa | Serbia 2016 |  |  |
Gustavo Lobo Paradeda (yleensä vain Gustavo; s. 5. lokakuuta 1979 Pelotas, Brasilia) on Brasiliassa syntynyt venäläinen futsalmaalivahti, joka edustaa Moskovan Dinamoa ja Venäjän futsalmaajoukkuetta. Gustavo valittiin maailman parhaaksi maalivahdiksi vuonna 2013.
Hänellä on maajoukkuetasolta kolme EM-hopeaa vuosilta 2012, 2014 ja 2016. Gustavo on osallistunut kaksiin EM-kilpailuihin ja yksiin MM-kilpailuihin vuonna 2012. Seuratasolla vuonna 2004 Venäjälle yhdessä toisen nykyisen brasilialaissyntyisen Venäjän maajoukkuepelaajan Pulan kanssa muuttanut Gustavo on edustanut Moskovan Dinamoa vuodesta 2012. Tätä ennen hän edusti niin ikään venäläistä FK Sibiriä.
Gibanica

Gibanica
Gibanica on serbialainen leivonnainen, joka on suosittu laajalti Balkanin alueella. Gibanicat ovat Filo-taikinasta valmistettuja juustolla täytettyjä kääröjä. Gibanicat voivat olla suolaisia tai makeita, yksinkertaisia tai hyvinkin juhlallisia rakenteeltaan.
Historia

Ensimmäiset havainnot sanasta gibanica ovat 1600-luvulta. Tuolloin sitä käytettiin suku- tai lempinimenä. Filologi ja kielitieteilijä Vuk Stefanović Karadžić lisäsi sanan gìbanica/гѝбаница laatimaansa serbian sanakirjaan vuonna 1818. Karadžić matkusteli laajalti Balkanilla ja keräsi havaintojaan serbialaisesta kulttuurista ja tavoista.
Toisen maailmansodan aikana serbialaiset Četnikit valmistivat maanviljelijöiltä saamistaan raaka-aineista Četnikkien gibanicoja. Jugoslavian partisaanien komentajan Josip Broz Titon ja Četnikkien johtajan Draža Mihailovićin tavatessa Ravna Gorassa vuonna 1941, he nauttivat muun muassa gibanicoja.
Aiheesta muualla

Kuvia tai muita tiedostoja aiheesta Gibanica Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Gibanica
Käännös suomeksi
Gustavo García Naranjo

Gustavo García Naranjo (s. 1. heinäkuuta 1944 Caracas) on venezuelalainen roomalaiskatolinen piispa. Hänet vihki papiksi paavi Paavali VI 29. kesäkuuta 1975. Hänet nimitettiin Guarenasin hiippakunnan piispaksi 30. marraskuuta 1996 ja vihittiin piispaksi 11. tammikuuta 1997. Pääkonsekraattorina toimi Mario del Valle Moronta Rodríguez, jota avustivat Pío Bello Ricardo ja José Vicente Henriquez Andueza.
Gimhae

| Gimhae |
| --- | --- |
 Kuvia Gimhaesta.
 Gimhae
 Koordinaatit: 35.2284°N, 128.8893°E 
Valtio:   Etelä-Korea
Maakunta:  Etelä-Gyeongsang
Väkiluku (2016):  529 422
 
 www.gimhae.go.kr/english/main/ 
Infobox OKVirheellinen NIMI-arvo: 
Gimhae (kor. 김해시, Gimhae-si, hanja 金海市; kirjoitettu myös Kimhae) on kaupunki Etelä-Korean Etelä-Gyeongsangin maakunnassa. Se sijaitsee linnuntietä 18 kilometriä suurkaupunki Busanin keskustasta länteen ja 311 kilometriä Soulista kaakkoon. Vuonna 2016 kaupungin väkiluvuksi arvioitiin 529 422.
Jangyu-dong Gimhaessa. Kuva otettu Ballyong-vuorelta.
Oe-dongia Gimhaessa.
Pienempiä studioasuntoja sisältävä asuinalue.
Kaupungintalo.
Gimhaen kansallismuseo.
Dai-dong hwa-myung -silta.
Bonghan kylä ja riisipeltoja.
Sisänäkymä Roh Moo-hyun muistotalosta Bonghan kylässä.
Kuningatar Suron hautakumpu.
Aiheesta muualla

Kuvia tai muita tiedostoja aiheesta Gimhae Wikimedia Commonsissa
Kaupungin kotisivut (koreaksi) (gimhae.go.kr)
GERB

| GERB> ГЕРБ |
| --- | --- |
  
  
  
Perustettu:  3. joulukuuta 2006
Johto:   Boiko Borisov (pj.) 
Ideologia:   konservatismi  populismi 
Poliittinen kirjo:  keskusta-oikeisto
Bulgarian kansalliskokous:  95 / 240
Euroopan parlamentti:  5 / 17
Kansainväliset jäsenyydet:   EPP  IDU 
Kotisivu:  www.gerb.bg
Infobox OKNimi-testi OK: 
GERB (bulg. ГЕРБ) on vuonna 2006 perustettu bulgarialainen keskusta-oikeistolainen puolue. Puolueen perustajasta ja puheenjohtajasta Boiko Borisovista tuli vuonna 2009 maan pääministeri.
Puolueen nimi tarkoittaa myös 'vaakunaa' bulgariaksi. Se ei ole virallisesti lyhenne mistään, vaikka kirjoitetaankin isolla. Puoluetta tosin edelsi Bulgarian kansalaiset eurooppalaisen kehityksen puolesta -järjestö (bulg. Граждани за европейско развитие на България, Graždani za evropeisko razvitie na Bălgarija, lyh. GERB).
GERB sai jo toukokuun 2007 eurovaaleissa 21,7 % äänistä ja viisi europarlamentaarikkoa, jotka liittyivät EPP-ryhmään. Myöhemmin myös puolue liittyi Euroopan kansanpuolueeseen helmikuussa 2008.
Heinäkuun 2009 vaaleissa GERB otti maanvyöryvoiton ja presidentti Georgi Părvanov nimitti Borisovin hallituksenmuodostajaksi.
Parlamenttivaaleissa maaliskuussa 2017 voitti keskustaoikeistolainen ja EU-myönteinen Gerb-puolue. joka sai yli 30% äänistä. Pääministeriksi nousi puolueen johtaja Boiko Borisov, joka on ollut aiemmin kahdesti maan pääministeri. Ensimmäisen kerran hän erosi pääministerin tehtävästä vuonna 2013 maanlaajuisten köyhyyttä ja korruptiota vastaan nousseiden protestien jälkeen ja toisen kerran vuoden 2016 presidentinvaalien jälkeen. Bulgariassa oli ollut vaikeuksia saada aikaan kestävää hallitusta ja vaalien jälkeen muodotettu hallitus oli maan neljäs hallitus neljän vuoden aikana ja vuoden 2017 vaalit olivat maan kolmannet parlamenttivaalit neljän vuoden aikana.
Aiheesta muualla

Kuvia tai muita tiedostoja aiheesta GERB Wikimedia Commonsissa
ГЕРБ (bulgariaksi)
Gräddö

| Gräddö |
| --- | --- |
 Gräddö
 Koordinaatit: 59°45′53″N, 19°1′56″E 
Valtio:   Ruotsi
Lääni:  Tukholman lääni
Maakunta:  Uplanti
Kunta:  Norrtäljen kunta
Pinta-ala:  
 – Maa:  0,97 km²
Väkiluku:  250
 – Väestötiheys:  257,7 as./km²
 Tilastotiedot koskevat pientaajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Gräddö on pientaajama (ruots. småort) Norrtäljen kunnassa Ruotsissa. Gräddö sijaitsee entisen Rådmansön pitäjän ja maalaiskunnan alueella Itämeren rannikolla. Vuoden 2010 lopussa pientaajamassa oli 250 asukasta.
Gräddön venesatama.
Autolauttaliikenne Ruotsista lounaiseen Suomeen alkoi vuonna 1959 Rederi AB Vikinglinjenin aloittaessa reitillä Gräddö – Maarianhamina – Galtby (Korppoo). Vuonna 1960 liikenne siirtyi Kapellskärin satamaan noin viisi kilometriä Gräddöstä etelään. Siljavarustamon autolautta M/S Holmia liikennöi  lyhyen aikaa 16. marraskuuta 1966 alkaen Naantali–Gräddö-reittiä. Gräddössä on nykyään venesatama.
Gotlannin historia

Gotlannin historia alkaa ajalta 7000 ekr., jolloin saarelle saapuivat ensimmäiset asukkaat. Pronssikaudelta, ajalta noin 1000 ekr. peräisin olevien satojen hautojen päällä on kuoppien päälle kasattuja kiviröykkiöitä, jotka on muotoiltu ylösalas olevan veneen muotoon. Näistä kuuluisin on nimeltään Uggarde rojr, joka on nykyisin turistinähtävyys. 1200-luvulla Gotlantiin rakennettiin useita kirkkoja. Monet kirkoista sijaitsivat luostareiden yhteydessä. Esimerkiksi Pyhän Marian kirkko Visbyssä, jota alettiin rakentaa 1100-luvulla, valmistui 1200-luvun alussa. Tämä kirkko vihittiin 1225 Neitsyt Marian mukaan ja 1572 siitä tuli koko Visbyn hiippakunnan pääkirkko. Viikinkiaikana ruotsalaisten viikinkien kauppareitit suuntautuivat enimmäkseen itään. Nämä reitit kulkivat suurelta osin jokia pitkin ja näistä reiteistä käytetään nimitystä Viikinkien idäntie. Näistä reiteistä yksi kulki Gotlannin länsirannikon kautta. 1361 sodan aikana tanskalaiset hyökkäsivät Gotlantiin. Viikinkiaikana saaren asutus sijoittui paljolti ranta-alueelle. Gotlanti oli keskiaikana Hansaliiton kaupan kannalta merkittävä paikka. Saaren merkittävin kaupunki Visby oli Hansaliiton kaupan pääkeskus ja kaikki Itämeren kauppareitit kulkivat Visbyn kautta. Visbyn kaupungin ympärille rakennettiin muuri ja vallihautoja, jotka toimivat puolustusstrategiana. 1808 Suomen sodan aikana venäläiset valtasivat Visbyn joksikin aikaa. Tämä tapahtui siten, että Gotlannin rannikolle tuli 9 venäläistä laivaa, jotka olivat naamioituneet ruotsalaisiksi laivoiksi.
Gustavo Dudamel

Gustavo Dudamel.
Gustavo Dudamel Ramírez (s. 26. tammikuuta 1981) on venezuelalainen kapellimestari, joka valittiin Los Angelesin filharmonikkojen ylikapellimestariksi Esa-Pekka Salosen jälkeen. Hänen viisivuotinen sopimuksensa alkoi kaudesta 2009–2010.
Dudamel päätti jättää Los Angelesin 17-vuotisen kauden jälkeen ja siirtyä New Yorkin filharmonikoiden musiikilliseksi johtajaksi siten, että hänen kautensa alkaa 2026. Samalla hän jatkaa Pariisin oopperan ylikapellimestarina.
Dudamel aloitti opintonsa lapsena Venezuelan nuoriso-orkesterijärjestelmässä El Sistemassa opettajanaan sen perustaja José Antonio Abreu ja keskittyi viuluun kymmenvuotiaana. Hän on Simón Bolívar -nuoriso-orkesterin ylikapellimestari sekä Göteborgin sinfoniaorkesterin ylikapellimestari kaudesta 2007–2008 alkaen.
Dudamel on voittanut Mahler-kapellimestarikilpailun vuonna 2004.
GEC 4000

GEC 4000 tietokoneita.
GEC 4000 on brittiläisen General Electric Companyn valmistama 16-bittinen minitietokonesarja.
Sarjan alemman tason malleja ovat muun muassa 4060, 4062 ja 4065, joissa muistimäärä vaihtelee 256 kilotavusta 1 megatavuun. Ylemmän tason malleja ovat 4070 ja 4080. Sarjan halvin malli 4060 maksoi yli 30 000 puntaa. Sarjan ensimmäinen malli oli vuonna 1973 esitelty 4080.
Sarjan tietokoneet olivat suosittuja brittiläisissä yliopistoissa osaksi koska valtion organisaatioita ohjeistettiin ostamaan brittiläistä, ja toisaalta koska valmistajalla oli jo asema markkinoilla.
Käyttöjärjestelmä

Käyttöjärjestelmä on OS4000.
Aiheesta muualla

Dokumentaatiota sarjan tietokoneista (englanniksi)
Dokumentaatiota bitsavers.org-palvelussa (englanniksi)
Fränsvikenin tuulivoimalaitos

| Fränsvikenin tuulivoimalaitos Fränsvikens vindkraftverk |
| --- | --- |
Valtio:  Suomi
Sijainti:  Luoto
Koordinaatit:  63°49′52″N, 22°46′55″E
Valmistunut:  2006 
Rakennuttaja:  Larsmo Vindkraft 
Omistaja:  Larsmo Vindkraft 
Operaattori:  Larsmo Vindkraft  
Voimalaitos
Tyyppi:  maatuulivoimalaitos
Korkeus:  20 m 
Tuulivoimala:  Winwind WWD−1−64 
Kapasiteetti:  1 MW  
Vuosituotanto:  noin 2 GWh 
 fiFränsvikenin tuulivoimalaitos 
Fränsvikenin tuulivoimalaitos on Pohjanmaalla Luodon Norra önillä sijaitseva tuulivoimalaitos, jonka kapasiteetti on 1,0 megawattia ja vuosituotanto oli neljän ensimmäisen vuoden aikana noin 2,0 gigawattituntia . Voimalan on rakentanut, sen omistaa ja sitä operoi Ab Larsmo Vindkraft Oy.
Yleistä

Tuulivoimala sijaitsee Luodon Norra önillä Eugmosta pohjoiseen Fränsvikenin venesatamaan johtavan tien varressa. Sataman lähellä kohoaa tien itäpuolella kallioinen mäki noin 20 metrin korkeuteen ja tuulivoimala sijaitsee mäen laella. Tuulivoimalalle on maantieltä 250 metriä pitkä huoltotie. Voimalan tuottama sähkö johdetaan maantien vierustaa seuraavalle sähkölinjalle.
VTT:n tuulivoiman vuosiraporteissa tuulivoimalasta käytettiin tunnusta Luoto 1, mutta vuoden 2007 jälkeen sen tunnus oli Fränsviken 1.
Tuulivoimalaitos on suomalaisen Winwindin valmistamaa WWD-1-mallia, jonka napakorkeus on 66 metriä , tuuliturbiinin halkaisija 64 metriä, ja jonka kapasiteetti on 1,0 megawattia.